MUNICIPIUL TIMIŞOARA

                               
                 APROBAT
DIRECŢIA CLĂDIRI, TERENURI ŞI DOTĂRI DIVERSE
                   PRIMAR
BIROUL EVIDENŢĂ PATRIMONIU                                                     Nicolae Robu
Nr. SC2013-7872/20.03.2013
R E F E R A T

privind aprobarea dobândirii de către municipiul Timişoara, a terenului ce face obiectul renunţării la dreptul de proprietate de către 
Besnea Gheorghe şi Besnea Rodica.

Prin adresa cu nr. CT2013-1196/04.03.2013, Besnea Gheorghe şi Besnea Rodica, ne aduce la cunoştinţă renunţarea la dreptul de proprietate asupra imobilului reprezentând teren pentru drum, înscris în CF nr. 434411 Timişoara, nr. top. 434411, în suprafaţă de 98 mp.

Prin “Declaraţia de renunţare la dreptul de proprietate” autentificată cu nr. 83/20.02.2013 la notar public Cojocari Paula Oana, proprietarii imobilului-teren mai sus menţionat, declară odată cu renunţarea la dreptul de proprietate şi faptul că terenul mai sus identificat este liber de orice sarcini.

În conformitate cu art. 562, alin. 2 din Codul Civil, în cartea funciară a fost notată declaraţia de renunţare la dreptul de proprietate a numiţilor Besnea Gheorghe şi Besnea Rodica.


În baza art. 553, alin.2 din Codul Civil, “Imobilele cu privire la care s-a renunţat la dreptul de proprietate conform art. 562 alin. (2) se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”.


În conformitate cu art. 889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare...”


 
Având în vedere cele prezentate,
PROPUNEM :

Emiterea de către Consiliul Local al Municipiului Timişoara a unei hotărâri privind aprobarea dobândirii de către municipiul Timişoara, a imobilului reprezentând teren pentru drum, care face obiectul renunţării la dreptul de proprietate a numiţilor Besnea Gheorghe şi Besnea Rodica, înscris în CF nr. 434411 Timişoara nr. top. 434411, în suprafaţă de 98 mp. 

